ΓΡΑΠΤΗ ΕΡΩΤΗΣΗ E-1083/02

υποβολή: Bart Staes (Verts/ALE) προς την Επιτροπή

(18 Απριλίου 2002)

Θέμα: Βλάβη στο περιβάλλον βάσει των οδηγιών περί διατήρησης οικοτόπων και αγρίων πτηνών και της οδηγίας για την αξιολόγηση των περιβαλλοντικών επιπτώσεων από τα έργα στο Deurganckdok

Στις 14 Δεκεμβρίου 2001, το Κοινοβούλιο της Φλάνδρας ενέκρινε διάταγμα βάσει του οποίου οι αναγκαίες εργασίες, ενέργειες και διευθετήσεις για την κατασκευή και θέση σε λειτουργία της αποβάθρας Deurganckdok στην αριστερή όχθη του ποταμού Schelde κηρύχθηκαν επείγουσας, ύψιστης και στρατηγικής σημασίας (Εφημερίδα της Κυβερνήσεως του Βελγίου (Belgisch Staatsblad), 20/12/2001). Κατ' εφαρμογή των παραγράφων 2, 3 και 4 του άρθρου 6, της οδηγίας περί διατήρησης των οικοτόπων 92/43/ΕΟΚ(1) θεσπίζονται τα ακόλουθα αντισταθμιστικά μέτρα: α) λειμώνας πτηνών ευρισκόμενος σε ελεγχόμενηπερχειλισμένη ζώνη εντός της ζώνης Kruibeke-Bazel-Rupelmonde, β) το Paardenschor, γ) ρυάκι στο ύψος του Paardenschor, δ) ρυάκι γλυκού νερού στη ζώνη προφύλαξης (Νοτιοδυτικά Β), ε) δεξαμενή Drydijck που συμπεριλαμβάνει την οικολογική ζώνη προφύλαξης, στ) λειμώνες πτηνών στη ζώνη έρευνας Doelpolder noord (V) και στην προσωρινή περιοχή πτηνών Putten west (ZTA), ζ) βελτίωση της οικολογικής ποιότητας της αποξηραμένης έκτασης σε εκτάσεις γης ιδιοκτησίας του ομοσπονδιακού κρατιδίου της Φλάνδρας, η) προσωρινή και μόνιμη διαχείριση τωνδάτινων εκτάσεων στη ζώνη Putten Plas και των λοιπώνδάτινων εκτάσεων στην περιοχή Ζ2, θ) προσωρινή εγκατάσταση των πεδίων άμμου Zwijndrecht, ex-Doeldok και περιοχή Z2.

Στο άρθρο 4 του διατάγματος ορίζεται ότι κατά τη χορήγηση των απαραίτητων πολεοδομικών αδειών η Κυβέρνηση της Φλάνδρας θα πρέπει να εγγυηθεί την συμμόρφωση προς την οδηγία 85/337/ΕΟΚ(2) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, τα άρθρα 3 και 4 της οδηγίας περί διατήρησης αγρίων πτηνών 79/409/ΕΟΚ(3) και τις παραγράφους 2 έως 4 του άρθρου 6 της οδηγίας περί διατήρησης οικοτόπων 92/43/ΕΟΚ.

Κατ' εφαρμογή των άρθρων 3 και 4 της οδηγίας περί διατήρησης αγρίων πτηνών 79/409/ΕΟΚ και του άρθρου 6, παράγραφος 4, της οδηγίας περί διατήρησης οικοτόπων 92/43/ΕΟΚ, οι αιτούντες πολεοδομικές άδειεςποχρεώνονται επιπλέον να λάβουν όλα τα απαραίτητα αντισταθμιστικά μέτρα που θα εγγυώνται την διατήρηση της συνοχής του προγράμματος Natura 2000.

Εν τω μεταξύ, το Κοινοβούλιο της Φλάνδρας επικύρωσε στις 29 Μαρτίου 2002 τις πολεοδομικές άδειες που είχαν χορηγηθεί από την Κυβέρνηση της Φλάνδρας στις 18 Μαρτίου 2002 κατ' εφαρμογή του διατάγματος της 14ης Δεκεμβρίου 2001.

Ερωτάται η Επιτροπή εάν προτίθεται, δεδομένης της νέας κατάστασης, να αποσύρει την όχληση της 20ης Μαρτίου 2002 λόγω παραβίασης του άρθρου 4.1 της οδηγίας περί διατήρησης αγρίων πτηνών και των παραγράφων 3 και 4 του άρθρου 6 της οδηγίας περί διατήρησης οικοτόπων, που αφορά στην απόφαση της Κυβέρνησης της Φλάνδρας της 8ης Σεπτεμβρίου 2000 αναφορικά με την τρίτη τροποποίηση του περιφερειακού σχεδίου Sint-Niklaas-Lokeren και την επέκταση του λιμένα που περιλαμβάνεται σε αυτό·

Εάν όχι, ερωτάται η Επιτροπή σε ποιες ενέργειες δύνανται να προβούν το Κοινοβούλιο της Φλάνδρας και η Κυβέρνηση της Φλάνδρας προκειμένου να συμμορφωθούν με τις προϋποθέσεις που έχει θέσει η Ευρωπαϊκή Ένωση·

(1) ΕΕ L 206 της 22.7.1992, σελ. 7.

(2) ΕΕ L 175 της 5.7.1985, σελ. 40.

(3) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(10 Ιουνίου 2002)

Η Επιτροπή πληροφορήθηκε τα όσα θέτει επί τάπητος το Αξιότιμο Μέλος του Κοινοβουλίου κατά τη διάρκεια συνεδρίασης με τις φλαμανδικές περιφερειακές αρχές, στις 26 Οκτωβρίου 2001, καθώς και από τεκμηριωτικόλικό που της διαβίβασαν οι φλαμανδικές περιφερειακές αρχές μετά την εν λόγω συνεδρίαση.

Η Επιτροπή σημειώνει ότι το πρόγραμμα αντισταθμιστικών μέτρων που αναφέρει το Αξιότιμο Μέλος του Κοινοβουλίου σχετίζεται με τις διαδικασίες επί παραβάσει που δρομολογήθηκαν μετά την παραλαβή καταγγελιών σχετικά με την κατασκευή δύο αποβαθρών στη Ζώνη Ειδικής Προστασίας (ΖΕΠ) Schorren en Polders van de Beneden-Schelde: της αποβάθρας Verrebroeck (υπόθεση A-98/4669) και της αποβάθρας Deurganck (υπόθεση A-98/5005).

Η Επιτρποή επισημαίνει ότι η επίσημη προειδοποιητική επιστολή της 20ής Μαρτίου 2002, στην οποία αναφέρεται το Αξιότιμο Μέλος του Κοινοβουλίου, αφορά ξεχωριστή διαδικασία επί παραβάσει (A-00/2212) σχετικά με την απόφαση της φλαμανδικής κυβέρνησης, της 8ης Σεπτεμβρίου 2000, για την δεύτερη αναθεώρηση του χωροταξικού σχεδίου της περιοχής Sint-Niklaas-Lokeren και των μέτρων επέκτασης του λιμένα που περιλαμβάνονται σε αυτό. Η ουσία τηςπόθεσης αυτής είναι ο μακροπρόθεσμος στόχος των φλαμανδικών αρχών για την μετατροπή ολόκληρης της ΖΕΠ σε λιμενικές ή άλλεςποδομές, όπως ορίζεται στο αναθεωρημένο χωροταξικό σχέδιο.

Βάσει των προαναφερθέντων, η πληροφορία για τα σχέδια αντισταθμιστικών μέτρων σχετικά με τιςποθέσεις των αποβαθρών δεν επηρεάζει τους φακέλλους σχετικά με το χωροταξικό σχέδιο.